
Én vagyok


Régóta foglalkoztatott az a gondolat, hogy lehet félig síkban és félig térben, a nem
megszokott módon magamat ábrázolni. Valami olyat kerestem, ami túlmutat a megszokott
tanulmányokon, de mégis valóban egy „önarcképet” kapok végeredményül. Mély
érdeklődéssel fordultam a DNS térképek és fehérje (protein) kimutatások felé. Kedves
barátaim révén láthattam a kapcsolódó tudományos kutatómunkák folyamatát. Így ez adta
számomra az elsőláncszemet a célom eléréséhez. A későbbiek során a két gondolati láncszem
össze találkozott: az „önarckép” és a tudomány világa. Így jött létre bennem a vágy, hogy
párhuzamos kutatásokkal fejlesszem és megalkossam ezt a munkát.
A protein kimutatás egyfajta nyomozási késztetést indított meg bennem, úgy tekintek
erre a kimutatásra, ahogy a nyomozó az ujjlenyomat révén jutott információkra. A
fehérjelenyomat, hasonlóan az ujjlenyomathoz egyedi és megismételhetetlen személyes
információ. Ezt tudománytól távoli, de mégis emberközeli anyaggal, a kerámiával
fogalmazom meg. Itt két dolog találkozik, a protein kimutatás megadja a receptet a DNSemhez, ami a saját „gyártási receptemnek” tekinthető. Majd ezt vetítettem ki a kerámia
alkotásaimba. A proteinek illetve a proteinek gyártásához szükséges DNS felelős az ember
biológiai „eredetiségéért”. DNS révén örököljük a szüleinktől és felmenőinktől a külső és
belső alaptulajdonságainkat, és adjuk tovább az utódainknak – a tulajdonságaink viszont a
fehérjéken keresztül nyilvánulnak meg.
A tervezés során az volt a célom, hogy képi formában, nem megszokott módon
mutassam be önmagam. Ezért úgy gondoltam, hogy saját magam megmutatása nem egy
hagyományos értelemben vett önarckép lesz, hanem ettől mélyebb és sokkal személyesebb
megjelenítési formát választtam. Ez a forma a testemből vett minták és proteinek
kimutatásával jött létre, amik cserébe a DNS állományom alapján készültek. A létrejött
alkotásban a saját hajam, vérem, vérsavóm, sőt vizeletem, körmöm és nyálamat használtam
fel – ha nem is közvetlenül. Ezekből a testmintákból kaptam egy képet és ezzel dolgoztam
tovább. Amit átkódoltam a kerámia nyelvére...



